#### *Likumprojekts*

#### Grozījumi likumā „Par akcīzes nodokli”

Izdarīt likumā „Par akcīzes nodokli” (Latvijas Republikas Saeimas un Ministru Kabineta Ziņotājs, 2003, 23.nr.; 2004, 8., 10.nr.; 2005, 2., 10., 24. nr.; 2007, 3., 24. nr.; 2008, 24.nr.; 2009, 2., 14., 21.nr.; Latvijas Vēstnesis, 2009, 200.nr.; 2010, 68., 136., 183., 206.nr.; 2011, 65., 204.nr.; 2013, 186., 232.nr; 2014, 257.nr.; 2015, 97., 124., 248.nr.; 2016, 100., 241.nr.; 2017, 59., 156.nr.; 2018, 225.nr.; 2019, 118., 140., 224.nr.; 2020, 37., 40.nr.) šādus grozījumus:

1. Papildināt 2.pantu ar devīto daļu šādā redakcijā:

“(9) Labvēlīgu lēmumu par speciālās atļaujas (licences) izsniegšanu, pārreģistrāciju vai lēmumu par speciālās atļaujas (licences), tajā norādītās darbības vietas, darbības veida vai preču veidu anulēšanu, ja tie pieņemti, pamatojoties uz nodokļu maksātāja iesniegumu, rakstveidā neizdod, bet lēmumu paziņo ar informācijas publicēšanu Valsts ieņēmumu dienesta tīmekļa vietnē, kā arī izmantojot Valsts ieņēmumu dienesta Elektroniskās deklarēšanas sistēmu. Šajā daļā paredzētos lēmumus (administratīvos aktus) publicē vienas darba dienas laikā no lēmuma pieņemšanas dienas.”

1. Aizstāt 61.panta ceturtajā daļā vārdus “kuru vienotais dabasgāzes pārvades un uzglabāšanas sistēmas operators un dabasgāzes sadales sistēmas operators izlieto dabasgāzes pārvades, uzglabāšanas vai sadales sistēmas tehnoloģiskajām vajadzībām” ar vārdiem “kura tiek izmantota vienotā dabasgāzes pārvades un uzglabāšanas sistēmā un dabasgāzes sadales sistēmā dabasgāzes pārvades, uzglabāšanas vai sadales sistēmas tehnoloģisko vajadzību nodrošināšanai”.
2. Papildināt 9.pantu ar sesto daļu šādā redakcijā:

“(6) Ja reģistrēts saņēmējs un īslaicīgi reģistrēts saņēmējs ieved Latvijas Republikā ar akcīzes nodokļa markām marķējamas akcīzes preces, tām jābūt marķētām ar akcīzes nodokļa markām ievešanas brīdī atbilstoši šā likuma 27.panta nosacījumiem.”

1. Papildināt 12.panta trešo daļu aiz vārdiem “un piemēro šā panta otrajā daļā noteikto akcīzes nodokļa likmi” ar vārdiem “kā arī nosaka kārtību, kādā Latvijas Republikā pārvieto patstāvīgās mazās alus darītavas saražoto alu, citas dalībvalsts patstāvīgās mazās alus darītavas saražoto alu, kas kalendāra gadā ievests Latvijas Republikā, un paredz nosacījumus, kad alus darītava nav uzskatāma par juridiski un saimnieciski neatkarīgu no citām alus darītavām.”
2. Izslēgt 14.panta 2.1daļu.
3. 16.pantā:

izteikt otro daļu šādā redakcijā:

“(2) Ministru kabinets nosaka kārtību, kādā Valsts ieņēmumu dienests izsniedz, pārreģistrē, anulē vai atsaka izsniegt atļauju denaturētā spirta iegādei, spirtu denaturē, denaturēto spirtu ieved, pārvieto Latvijas Republikā vai izved no Latvijas Republikas, denaturēto spirtu piegādā lietotājam, denaturēto spirtu izmanto, kā arī nosaka spirta denaturēšanas vielas un nosacījumus, kad spirts ir uzskatāms par denaturētu spirtu, informāciju, kas ietverama atļaujā denaturētā spirta iegādei, atļaujas denaturētā spirta iegādei spēkā stāšanās nosacījumus un darbības termiņu, prasības denaturētā spirta lietotājam.”;

izteikt piekto daļu šādā redakcijā:

“(5) Kārtību, kādā piemēro šā panta pirmās daļas 4.1, 5., 7., 8., 9. un 10.punktā noteiktos nodokļa atbrīvojumus, nosaka Ministru kabinets, tajā skaitā kārtību, kādā Valsts ieņēmumu dienests izsniedz, pārreģistrē, anulē vai atsaka izsniegt atļauju alkoholisko dzērienu iegādei, piegādā alkoholiskos dzērienus lietotājam, kā arī nosaka alkoholisko dzērienu atbrīvojumu piemērošanas, tajā skaitā alkoholisko dzērienu iznīcināšanas nosacījumus, informāciju, kas ietverama atļaujā alkoholisko dzērienu iegādei, atļaujas alkoholisko dzērienu iegādei spēkā stāšanās nosacījumus un darbības termiņu, prasības alkoholisko dzērienu piegādātajam un lietotājam.”

1. Papildināt 17.pantu ar 1.1 daļu šādā redakcijā:

“(11) Ministru kabinets nosaka kārtību, kādā Valsts ieņēmumu dienests izsniedz atļauju denaturēto tabakas izstrādājumu piegādei vai atsaka izsniegt atļauju denaturēto tabakas izstrādājumu piegādei.”.

1. 19.pantā:

izteikt pirmo daļu šādā redakcijā:

“(1) No nodokļa ir atbrīvota kafija, kuru izmanto kafijas kvalitātes noteikšanai.”;

papildināt pantu ar 1.1 daļu šādā redakcijā:

“(11) No nodokļa ir atbrīvoti bezalkoholiskie dzērieni:

1) kurus izmanto bezalkoholisko dzērienu kvalitātes noteikšanai;

2) kurus izgatavojusi fiziskā persona savam patēriņam ar nosacījumu, ka tie netiek realizēti;

3) kuri ir nefasēti un izgatavoti sabiedriskās ēdināšanas uzņēmumā patērēšanai uz vietas.”;

izslēgt trešajā daļā vārdus “kuru iznīcina pilnvarotas Valsts ieņēmumu dienesta amatpersonas klātbūtnē”;

papildināt pantu ar ceturto daļu šādā redakcijā:

“(4) Ministru kabinets nosaka kārtību, kādā piemēro šā panta pirmajā daļā, 1.1daļas 1.punktā, otrajā un trešajā daļā noteiktos nodokļa atbrīvojumus, kā arī nosacījumus bezalkoholisko dzērienu un kafijas iznīcināšanai.”.

1. Papildināt likumu ar 191.pantu šādā redakcijā:

“**191.pants. Nodokļa atbrīvojumi elektroniskajās cigaretēs izmantojamam šķidrumam**

1. No nodokļa ir atbrīvots elektroniskajās cigaretēs izmantojamais šķidrums, kuru:
2. izmanto elektroniskajās cigaretēs izmantojamā šķidruma kvalitātes noteikšanai;
3. iznīcina*.*
4. Ministru kabinets nosaka kārtību, kādā piemēro šā panta pirmajā daļā noteiktos nodokļa atbrīvojumus, kā arī nosacījumus elektroniskajās cigaretēs izmantojamā šķidruma iznīcināšanai”.
5. 23.pantā:

aizstāt trešajā daļā vārdus un skaitli “saskaņā ar šā likuma 25.panta trešās daļas nosacījumiem” ar vārdiem un skaitli “piecu darbdienu laikā pēc šā likuma 25.panta trešās daļas nosacījumu iestāšanās”;

aizstāt devītajā daļā vārdus un skaitļus “šā likuma 25.panta trešās daļas 1.punktā noteiktajā termiņā” ar vārdiem “piecu darbdienu laikā pēc akcīzes preču iztrūkuma konstatēšanas”;

izteikt desmitās daļas pirmo teikumu šādā redakcijā: “Par Latvijas Republikā konstatēto akcīzes preču iztrūkumu (piemēram, izlaupījumu, zaudējumu, zudumu, izņemot šā likuma 21.panta pirmajā, otrajā un 2.1 daļā minēto iztrūkumu), kas radies, pārvietojot attiecīgās akcīzes preces no citas dalībvalsts uz Latvijas Republiku vai cauri Latvijas Republikas teritorijai saskaņā ar šā likuma 25.pantu, nodokli samaksā persona (vai personas solidāri), kura elektroniskajā administratīvajā dokumentā norādīta kā garantētājs, mēneša laikā no Valsts ieņēmumu dienesta lēmuma par nodokļa aprēķinu paziņošanas dienas.”;

izslēgt trīspadsmitajā daļā vārdu “trešo”;

izslēgt četrpadsmito, piecpadsmito un sešpadsmito daļu;

aizstāt septiņpadsmitajā daļā vārdus un skaitli “15 dienu laikā” ar vārdiem un skaitli “ne vēlāk kā līdz nākamā mēneša 23.datumam”.

1. 25.pantā:

izteikt divpadsmitās daļas 2.punktu šādā redakcijā:

“2) šīs preces izvestas no Latvijas Republikas un saņemtas citā dalībvalstī;”;

izteikt piecpadsmitās daļas 2.punktu šādā redakcijā:

“2) šīs preces izvestas no Latvijas Republikas un saņemtas citā dalībvalstī;”;

izteikt astoņpadsmitās daļas 2.punktu šādā redakcijā:

“2) dabasgāze izvesta no Latvijas Republikas un saņemta citā dalībvalstī;”.

1. 27.pantā:

aizstāt sestajā daļā vārdus “iesniedz nodokļa samaksas apliecinājumu” ar vārdiem “samaksā nodokli”;

papildināt 7.1 daļu ar teikumu “Nodokļa maksātājs ir tiesīgs saņemt samaksāto nodokli par akcīzes nodokļa markām, kas ir iznīcinātas kopā ar akcīzes precēm (nenoņemot akcīzes nodokļa markas no akcīzes preču iepakojuma), triju gadu laikā pēc attiecīgo akcīzes nodokļa marku, kas ir iznīcinātas, saņemšanas.”;

papildināt pantu ar 8.1 daļu šādā redakcijā:

“(81) Ja iznīcina akcīzes nodokļa markas kopā ar akcīzes precēm (nenoņemot akcīzes nodokļa markas no akcīzes preču iepakojuma) atbilstoši šā panta vienpadsmitajai, divpadsmitajai, 12.1daļai, akcīzes nodokļa marku iegādes izdevumus sedz nodokļa maksātājs, kas ir saņēmis akcīzes nodokļa markas.”;

aizstāt vienpadsmitās daļas pirmajā teikumā vārdus “bojātās akcīzes nodokļa markas, nodoklis” ar vārdiem “bojātās akcīzes nodokļa markas vai arī saņemtās akcīzes nodokļa markas iznīcina kopā ar akcīzes precēm (nenoņemot akcīzes nodokļa markas no akcīzes preču iepakojuma), nodoklis”;

izteikt divpadsmito daļu šādā redakcijā:

“(12) Ja nodokļa maksātājs atdod Valsts ieņēmumu dienestam saņemtās, bet neizmantotās, nederīgās vai bojātās akcīzes nodokļa markas vai arī saņemtās akcīzes nodokļa markas iznīcina kopā ar akcīzes precēm (nenoņemot akcīzes nodokļa markas no akcīzes preču iepakojuma) un nodoklis par attiecīgajām nodokļa markām ir samaksāts, samaksāto nodokli pārskaita nodokļu parādu segšanai, turpmākajiem nodokļa maksājumiem vai citu nodokļu maksājumiem, vai atmaksā 30 dienu laikā pēc akcīzes nodokļa marku identificēšanas.”;

aizstāt 12.1 daļā vārdus “Ja nodokļa maksātājs atdod Valsts ieņēmumu dienestam akcīzes nodokļa markas par laistām brīvā apgrozībā vai nodotām patēriņā akcīzes precēm, kuras izvestas uz citu dalībvalsti, uz valsti, kas nav dalībvalsts, iznīcinātas vai pārstrādātas un par kurām nodoklis ir samaksāts, samaksāto nodokli pārskaita nodokļu parādu segšanai, turpmākajiem nodokļa maksājumiem vai citu nodokļu maksājumiem. Ja nodokļa maksātājam nav nodokļu parādu, pēc attiecīgā nodokļa maksātāja rakstveida pieprasījuma samaksāto nodokli atmaksā 30 dienu laikā pēc šā panta astotajā un devītajā daļā minēto izdevumu segšanas” ar vārdiem “Ja nodokļa maksātājs atdod Valsts ieņēmumu dienestam akcīzes nodokļa markas par laistām brīvā apgrozībā vai nodotām patēriņā akcīzes precēm, kuras izvestas uz citu dalībvalsti, uz valsti, kas nav dalībvalsts, iznīcinātas vai pārstrādātas, vai arī saņemtās akcīzes nodokļa markas iznīcina kopā ar akcīzes precēm (nenoņemot akcīzes nodokļa markas no akcīzes preču iepakojuma) un nodoklis par attiecīgajām laistām brīvā apgrozībā vai nodotām patēriņā akcīzes precēm ir samaksāts, samaksāto nodokli pārskaita nodokļu parādu segšanai, turpmākajiem nodokļa maksājumiem vai citu nodokļu maksājumiem, vai atmaksā 30 dienu laikā pēc akcīzes nodokļa marku identificēšanas.”;

papildināt pantu ar 12.2 daļu šādā redakcijā:

“(12.2) Šā panta 12. un 12.1 daļā noteiktajos gadījumos nodokli neatmaksā, nepārskaita turpmākajiem nodokļa maksājumiem vai nodokļu parāda segšanai, ja nodokļa maksātājs nav sedzis šā panta astotajā un devītajā daļā minētos izdevumus.”.

1. Izslēgt 30.panta otrajā daļā vārdus un skaitli “kā arī tās akcīzes nodokļa markas, kuras minētas šā likuma 23.panta četrpadsmitajā daļā”.
2. Pielikumā:

izslēgt 1.12.apakšpunktu;

izslēgt 2.4.apakšpunktu;

izslēgt 3.6.apakšpunktu;

izslēgt 4.9.apakšpunktu;

izslēgt 5.6.apakšpunktu.

1. Pārejas noteikumos:

izslēgt 12.1punkta 2.apakšpunktā vārdus un skaitli “saskaņā ar šā likuma 23.panta četrpadsmito daļu”.

papildināt ar 112. un 113.punktu šādā redakcijā:

“112. Ja nodoklis par saņemtajām akcīzes nodokļa markām ir samaksāts līdz 2020.gada 31.decembrim, atkārtoti nodoklis nav jāmaksā, bet ir jāmaksā nodokļa starpība, ja palielinās nodokļa likme.

113. Grozījumi attiecībā uz šā likuma 16.panta otrās daļas izteikšanu jaunā redakcijā un piektajā daļā vārdu aizstāšanu, 19.pantu un likuma papildināšanu ar 19.1 pantu stājas spēkā 2021.gada 1.aprīlī.”

Likums stājas spēkā 2021.gada 1.janvārī.

Finanšu ministrs        J.Reirs